b'\n_START_ARTICLE_\nLiberal-Konservative Reformer\n_START_PARAGRAPH_\nLiberal-Konservative Reformer (indtil november 2016: Allianz f\xc3\xbcr Fortschritt und Aufbruch, dansk: Alliance for Fremskridt og Opbrud; forkortet\xc2\xa0ALFA) er et tysk parti, grundlagt den 19. juli 2015 i\xc2\xa0Kassel\xc2\xa0af udbrydere fra\xc2\xa0Alternative f\xc3\xbcr Deutschland (AfD). Gruppen havde forinden v\xc3\xa6ret samlet i den interne opposition "Weckruf 2015" i AfD. Formand og grundl\xc3\xa6gger er\xc2\xa0Bernd Lucke, som i sin tid havde v\xc3\xa6ret med til at grundl\xc3\xa6gge AfD. Fem parlamentsmedlemmer i Europa-Parlamentet, tre delegerede i Bremens delstatsparlament og en r\xc3\xa6kke kommunalbestyrelsesmedlemmer skiftede fra AfD til ALFA. De har \xc3\xa6ndret navnet til Liberal-Konservative Reformer, efter de tabte ved landsretten i Augsburg mod organisationen Allianz f\xc3\xbcr Fortschritt und Aufbruch, som brugte samme forkortelse.'